./data/phi1017/phi015/phi1017.phi015.perseus-lat2.xml
Seneca
Exibunt multa nec ferient et interdum otiosa praeterlabetur oratio, sed multum erit in omnibus lucis, sed ingens sine taedio spatium  Denique illud praestabit, ut liqueat tibi illum sensisse quae scripsit  Intelleges hoc actum, ut tu scires quid illi placeret, non ut ille placeret tibi  Ad profectum omnia tendunt, ad bonam mentem, non quaeritur plausus